CELEX: C2005/132/52
Language: da
Date: 2005-05-28 00:00:00
Title: Kendelse afsagt af Retten i Første Instans (Fjerde Afdeling) den 14. februar 2005 i sag T-81/04, Bouygues SA og Bouygues Telecom mod Kommissionen for De Europæiske Fællesskaber (Statsstøtte — mobiltelefoni — klage — passivitetssøgsmål — Kommissionens stillingtagen, der afbryder passiviteten — ufornødent at træffe afgørelse — annullationssøgsmål — foreløbig skrivelse — afvisning)

28.5.2005   
            
            
               DA
            
            
               Den Europæiske Unions Tidende
            
            
               C 132/29
            
         
      KENDELSE AFSAGT AF RETTEN I FØRSTE INSTANS
   
   (Fjerde Afdeling)
   den 14. februar 2005
   i sag T-81/04, Bouygues SA og Bouygues Telecom mod Kommissionen for De Europæiske Fællesskaber (1)
   
   (Statsstøtte - mobiltelefoni - klage - passivitetssøgsmål - Kommissionens stillingtagen, der afbryder passiviteten - ufornødent at træffe afgørelse - annullationssøgsmål - foreløbig skrivelse - afvisning)
   (2005/C 132/52)
   Processprog: fransk
   I sag T-81/04, Bouygues SA, Paris (Frankrig), og Bouygues Telecom, Boulogne-Billancourt (Frankrig) ved avocats B. Amory og A. Verheyden, mod Kommissionen for De Europæiske Fællesskaber (befuldmægtigede: J.L. Buendía Sierra, C. Giolito og M. Niejahr, og med valgt adresse i Luxembourg), angående en opfordring i henhold til artikel 232 EF med henblik på at få fastslået, at Kommissionen i strid med EF-traktaten har undladt at tage stilling til det klagepunkt, der fremgår af sagsøgernes klage vedrørende den støtte, som de franske myndigheder har ydet Orange France og SFR i form af en nedsættelse med tilbagevirkende kraft af skyldig licensafgift UMTS (Universal Mobile Telecommunications System), hvilken licens var tildelt disse virksomheder, og subsidiært en påstand i henhold til artikel 230 EF om annullation af beslutningen om afvisning af dette klagepunkt, der fremgår af en skrivelse fra Kommissionen til sagsøgerne af 11. december 2003, har Retten (Fjerde Afdeling), sammensat af afdelingsformanden, H. Legal, og dommerne P. Mengozzi og I. Wiszniewska-Białecka; justitssekretær: H. Jung, den 14. februar 2005 afsagt kendelse, hvis konklusion lyder således:
   
               1)
            
            
               Det er ufornødent at træffe afgørelse vedrørende påstandene om at Kommissionen har undladt at tage stilling til det klagepunkt, der fremgår af sagsøgernes klage om nedsættelse med tilbagevirkende kraft af den skyldige licensafgift UMTS, hvilken licens de franske myndigheder har tilkendt Orange France og SFR.
            
         
               2)
            
            
               De subsidiære påstande om annullation af beslutningen, der fremgår af Kommissionens skrivelse af 11. december 2003, afvises.
            
         
               3)
            
            
               Det er ufornødent at træffe afgørelse om interventionsbegæringerne, der er indgivet af Société française et radiotéléphone (SFR) og Orange France SA.
            
         
               4)
            
            
               Bouygues SA og Bouygues Telecom bærer halvdelen af sagens omkostninger.
            
         
               5)
            
            
               Kommissionen bærer halvdelen af sagens omkostninger.
            
         
      (1)  EUT C 106 af 30.4.2004.